Adolphe Pauly

Den Adolphe Pauly-Strasser, gebuer den 2. November 1831 zu Veianen, a gestuerwen de 6. Mäerz 1906 zu CharleroiSpedener (1937) nennt de Gebuertsdatum vum 1. Januar 1831 a kee Stierwesdatum, just den Uert Charleroi. Déi Datumen déi am Artikel erschénge goufe vum Frank Wilhelm matgedeelt (Email vum 3. Januar 2010 un de C. Ries)., war e lëtzebuergesche Geschäftsmann, Industriellen, Museker a liberale Politiker. Säi Papp war Hotelier.

Den Adolphe Pauly war Wäinhändler an huet eng Essegfabréck bedriwwen. Hie war 1848 Grënnungsmember vun der Veianer Philharmonie a gouf hire President vun 1858 bis 1876.

Hie war vun 1867Cf. Mémorial B n° 5: p. 23, 25. Januar 1867 Avis. - Nomination de bourgmestres. Vianden: le sieur Adolphe Pauly, négociant. Signé: Luxembourg, le 22 janvier 1867, Le Directeur-général de l'intérieur, F. de Blochausen. bis 1876 Buergermeeschter vu Veianen a vun 1869 bis 1875Cf. Mémorial A n° 29 vum 5. November 1875 Deputéierten an der Chamber.

 Seng Relatioun mam Victor Hugo 
Den Adolphe Pauly-Strasser war dee Lëtzebuerger, deen déi bescht Relatioun mat dem Victor Hugo hat. Als Undenken doru gouf e Sall um 2. Stack vum Victor-Hugo-Literaturmusée no him genannt, den Adolphe-Pauly-Sall (Sall IV).

Si si sech fir d'éischt de 25. September 1863 begéint, wéi de Victor Hugo scho fir d'zweet Veianen besicht huetDe Victor Hugo notéiert a säi Carnet: 25 septembre 1863: Le fils de l'hôtelier, jeune homme distingué et intelligent, musicien. Cf. Link 2006..

Den Adolphe Pauly huet de Victor Hugo bei Excursioune an der Ëmgéigend begleet, sou den 20. September 1865 op Buerschent, woubäi de Pauly mat sengem Cabriolet virgefuer ass an deen Dag och fir d'Gedrénks gesuergt hatDeen Dag schreift de Victor Hugo a säi Carnet: "M. Pauly-Strasser a apporté du vin de Moselle et de l'eau de Seltz, qui sont fort bien venus dans cette ruine." Cf. Bourg 1882..

Den 1. August 1871 hëlt de Pauly d'Hugoe mat op eng Bootsfahrt iwwer d'Our, woubäi d'Boot ëmkippt an d'Gesellschaft en onfräiwëllegt Bad hëlt. Den Dag drop fuere si mat der Kutsch a Richtung Norden iwwer d'Klierfer Strooss op den Niklosbierg mat senge Vuen op d'OurschleefCf. d'Bild 1. mat der Uertschaft Biwels an der Buerg FalkesteenCf. Wilhelm 1999..

 Gielercher 


 Literatur 
 Bourg, Tony, 1882. Victor Hugo et la ruine de Bourscheid. Les cahiers de Bourscheid n° 1: 107-119. 
 Bourg, Tony & Frank Wilhelm, 1985. Le Grand-Duché de Luxembourg dans les carnets de Victor Hugo. RTL Éditions, Luxembourg.
 Link, René, 2006. Un orgue privé à Vianden au XIXe siècle? Les Amis de l'orgue, bulletin de liaison n° 35: 6-7.
 Spedener, Gregor, 1937. Die im Luxemburger Lande lebten und webten. Biographische Notizen in alphabetischer Reihenfolge zusammengestellt. Impr. Paul Faber, Grevenmacher. [Adolphe Pauly: S. 69].
 Wilhelm, Frank, 1997. Du nouveau sur les relations amicales entre Victor Hugo et le Viandenois Adolphe Pauly. Die Warte Année 50, n° 14: 1+3 (n° 1807, 24. Abrëll 1997).
 Wilhelm, Frank, 1999. Victor Hugo, ein Wanderer im Ourtal. Naturpark Our-info Nr. 3: 4-5.

Kategorie:Gebuer 1831
Kategorie:Gestuerwen 1906
Kategorie:Lëtzebuergesch Deputéiert
Kategorie:Lëtzebuergesch Buergermeeschteren
Kategorie:Buergermeeschtere vu Veianen
Kategorie:Officier de l'ordre de la couronne de chêne